Document ID: /roh_data/filtered/fineweb-2-filterrobots_roh.jsonl.gz/33338

Kurz era fin ussa minister da l'exteriur. Cun 31 onns è il politicher da la ÖVP il pli giuven schef da regenza da l'Europa. El stat al timun dad in cabinet che sa cumpona dad otg ministras e ministers or da las retschas da la partida conservativa ÖVP e da 6 da la FPÖ. Vice-chancelier è il schef da la FPÖ Heinz-Christian Strache.
Il president Van der Bellen ha regurdà la coaliziun da la ÖVP e naziunals da la dretga FPÖ ad ina politica da responsabladad, er visavi minoritads. Igl è la segunda giada en l’istorgia da l’Austria ch’i dat ina coaliziun tranter l’ÖVP e la FPÖ.
Avant la Wiener Hofburg, la sedia dal president, èn tenor la polizia sa radunads enturn 6000 demonstrants da la sanestra.
RR novitads 14:00